Diari Oficial de la Generalitat Valenciana


Sumari del DOGV 3315, del 25-08-1998 (1998/6988)

Informació pública del Projecte de Reparcel·lació i del Projecte d'Urbanització de la Unitat d'Actuació número 15 del Pla General Municipal d'Ordenació Urbana de Castelló de la Plana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3315

Data del DOGV
:   25-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6988


Organisme emissor
:   Agrupació d'Interés Urbanístic de la Unitat d'Actuació núm. 15 de Castelló de la Plana

Tipus de document
:   Anunci

Informació pública del Projecte de Reparcel·lació i del Projecte d'Urbanització de la Unitat d'Actuació número 15 del Pla General Municipal d'Ordenació Urbana de Castelló de la Plana. [1998/Q6988]
  
L'Agrupació d'Interés Urbanístic de la Unitat d'Actuació número 15 de Castelló de la Plana procedeix a sotmetre a informació pública, pel termini de 20 dies hàbils, el Projecte de Reparcel·lació i el Projecte d'Urbanització de la unitat d'actuació número 15 de Castelló de la Plana, del Pla General d'Ordenació Urbana de Castelló de la Plana, a l'empara del que s'estableix en els articles 69.1.a, en relació amb els articles 48.c i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU. DOGV número 2.394, de 24 de novembre de 1994).
  
Aquesta unitat d'actuació està composta en tota la seua totalitat per parcel·les i terrenys que són propietat de l'esmentada Agrupació d'Interés Urbanístic.
  
En aplicació des que s'estableix en l'article 48.1.c, en relació amb l'article 46.3, ambdós de la llei esmentada, procedeix sotmetre els projectes a què es fa referència, amb tota la documentació annexa d'aquests, a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana (darrer anunci).
  
Es fa saber que, durant aquest termini d'informació pública, els interessats en aquest procediment podran formular qualssevol al·legacions que els pertoquen segons dret; tot això en els termes i condicions de la Llei 6/1994 esmentada, a l'efecte de la qual qualsevol interessat podrà consultar l'expedient depositat a la notaria del senyor Joaquín Serrano Yuste, situada a la plaça de Santa Clara, número 12, 5.é, de Castelló de la Plana (acta de protocol·lització dels projectes de reparcel·lació i urbanització de la unitat d'actuació número 15 de Castelló de la Plana).
  
Igualment es fa saber que qualsevol persona podrà comparéixer en aquesta notaria per a obtenir una còpia dels projectes i documents que s'hi adjunten, o sol·licitar que se li exhibisquen.
  
La documentació esmentada, així com l'expedient administratiu, podrà ser consultada a l'Ajuntament de Castelló de la Plana els dies hàbils, en horari d'atenció al públic (registre d'entrada de l'expedient: data, 3 d'agost de 1998 i número 46.398).
  
Les al·legacions respecte dels projectes que, si escau, siguen formulades seran presentades davant el Registre General de l'Ajuntament de Castelló de la Plana.
  
Així mateix, mitjançant aquest anunci i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita els propietaris que pogueren resultar desconeguts, o dels qui se n'ignore el lloc de notificació, perquè durant el termini abans assenyalat puguen formular les al·legacions pertinents.